Thorgún Varg

Thorgún Varg
Thorgún Varg er en ung nordlending, oppvokst i Møkkadalen, slummen av Ytterby av Vargheim. Han vokste opp som forelderløs, og tok derfor etternavnet sitt, Varg, fra Varheim - slik som er vanlig for foreldreløse i riket. Som ung, jobbet han i slummen med dyrestell og møkkagreip til livets opphold. Han lærte byen å kjenne som baksiden av sin egen lomme.

Under Storbrannen var han en av de få i Ytterby som våget å kjempe tappert mot goblinene da bymurene ble stengt. Thorgún brukte sine kunnskaper om byen til å bistå med snikmyrding av herjende gobliner, og for å sabotere de goblinske innretningene som hadde forårsaket Storbrannen. Under denne grusomme hendelsen knyttet han bånd med de andre irregulære borgerne som kjempet ved hans side. Det er ikke tvil om at denne hendelsen preget noe dypt i alle involverte. Han fikk stor respekt for smeden Sturla som døde i Storbrannen, og bærer enda nag mot goblinene.

Goblinene ble drevet bort etter store tap og mye sabotasje, og Thorgún Varg ble ansett som en folkehelt av borgere i Ytterbyen, og særlig i Møkkadalen. For sitt arbeid, ble han invitert, av vaktleder Agnar, til å bli med i vakta. Selv etter to år i vaktas tjeneste, hilser fortsatt borgere av Ytterby til Thorgún når han passerer dem, for de vil aldri glemme.

I løpet av det siste året, har Thorgún knyttet relasjoner med Handelslauget gjennom den gråalviske Mellon'malle ("Veivenn") familien. Han har spart opp en liten formue som Handelslauget for tiden sitter på. Gjennom disse kontaktene har han også fått hendene i et gammelt smugglerkart over elveruter med skjulesteder i regionen. Ved Smugglerkaia i Møkkadalen, har han en enkel og trofast robåt som han kaller Anna.